stanford-oval/wikipedia huggingface dataset:
ยูริปเทอริด

| ยูริปเทอริด ช่วงเวลาที่มีชีวิตอยู่: ดาร์ริวิเลียน-เพอร์เมียนตอนปลาย, 467> 3–251.9Ma  PreꞒ Ꞓ O S D C P T J K Pg N     Possible Tremadocian record |
| --- | --- |

ตัวอย่างฟอสซิลของ Eurypterus remipes ที่ State Museum of Natural History Karlsruhe ในคาลส์รูเออ, ประเทศเยอรมนี

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: เชลิเซอราตา Chelicerata
เคลด:: Sclerophorata Sclerophorata
อันดับ:: †Eurypterida Eurypterida Burmeister, 1843

Suborders
 †Eurypterina Burmeister, 1843   †Stylonurina Diener, 1924
ชื่อพ้อง
 Gigantostraca Haeckel, 1866  Cyrtoctenida Størmer & Waterston, 1968
ยูริปเทอริด (อังกฤษ: Eurypterids) มักเรียกอย่างไม่เป็นทางการว่า แมงป่องทะเล (อังกฤษ: sea scorpion) เป็นกลุ่มของสัตว์ขาปล้องที่สูญพันธุ์ไปแล้ว อยู่ในอันดับ Eurypterida ยูริปเทอริดที่เก่าแก่ที่สุดที่รู้จักกันในช่วงดาร์ริวิเลียนของยุคออร์โดวิเชียนเมื่อ 467.3 ล้านปีก่อน คาดว่าสิ่งมีชีวิตกลุ่มนี้ปรากฏตัวครั้งแรกในยุคออร์โดวิเชียนตอนต้นหรือยุคแคมเบรียนตอนปลาย เนื่องจากจำนวนสปีชีส์ประมาณ 250 สปีชีส์ Eurypterida เป็นอันดับของเชลิเซอราตาในพาลีโอโซอิกที่มีความหลากหลายมากที่สุด หลังจากการปรากฏตัวของพวกมันในยุคออร์โดวิเชียน ยูริปเทอริดกลายเป็นส่วนประกอบหลักของสัตว์ทะเลในยุคไซลูเรียน ซึ่งเป็นยุคที่มีสปีชีส์ส่วนใหญ่ของยูริปเทอริดอยู่ สกุล Eurypterus ของยูริปเทอริดในยุคไซลูเรียนมีสัดส่วนมากกว่า 90% ของยูริปเทอริดทั้งหมดเท่าที่รู้จัก แม้ว่าสัตว์กลุ่มยังคงมีความหลากหลายในช่วงยุคดีโวเนียน แต่ยูริปเทอริดก็ได้รับผลกระทบอย่างมากจากเหตุการณ์การสูญพันธุ์ยุคดีโวเนียนตอนปลาย พวกมันลดจำนวนและความหลากหลายลงจนกระทั่งสูญพันธุ์ในช่วงเหตุการณ์การสูญพันธุ์ยุคเพอร์เมียน–ไทรแอสซิก (หรือก่อนหน้านั้นนี้ไม่นาน) เมื่อ 251.9 ล้านปีก่อน
แม้ว่าจะนิยมเรียกว่า "แมงป่องทะเล" แต่ยูริปเทอริดที่เก่าแก่ที่สุดเท่านั้นที่เป็นสัตว์ทะเล รุ่นต่อมาหลายรุ่นอาศัยอยู่ในน้ำกร่อยหรือน้ำจืดและไม่ใช่แมงป่องที่แท้จริง มีการศึกษาบางชิ้นชี้ให้เห็นว่ายูริปเทอริดมีระบบทางเดินหายใจแบบคู่ ซึ่งจะทำให้สามารถอยู่ในสภาพแวดล้อมบนบกได้ในเวลาสั้น ๆ ชื่อ Eurypterida มาจากคำภาษากรีกโบราณ εὐρύς (eurús) แปลว่า "กว้าง" และ πτερόν (pteron) แปลว่า "ปีก" หมายถึงคู่อวัยวะสำหรับว่ายน้ำที่มีพบอยู่กับหลายสปีชีส์ในกลุ่ม
ในกลุ่มยูริปเทอริดยังมีสัตว์ขาปล้องที่ใหญ่ที่สุดเท่าที่เคยมีมาซึ่งก็คือ ''Jaekelopterus'' ที่มีความยาวถึง 2.5 เมตร (8.2 ฟุต) ยูริปเทอริดไม่ได้มีขนาดใหญ่เท่ากันทั้งหมดและสปีชีส์ส่วนใหญ่มีความยาวน้อยกว่า 20 เซนติเมตร (8 นิ้ว) ยูริปเทอริดที่เล็กที่สุดอย่าง ''Alkenopterus'' มีความยาวเพียง 2.03 เซนติเมตร (0.80 นิ้ว) สามารถพบซากดึกดำบรรพ์ของยูริปเทอริดได้จากทุกทวีป ซากดึกดำบรรพ์ส่วนใหญ่มาจากแหล่งฟอสซิลในอเมริกาเหนือและยุโรป เนื่องจากสัตว์กลุ่มนี้อาศัยอยู่ในน่านน้ำรอบ ๆ และภายในมหาทวีปสมัยโบราณยูราเมริกา
ยูดิธกับศีรษะของโฮโลเฟอร์เนส (ทิเชียน)

ภาพจิตกรรมโดยทิเชียน
| ยูดิธกับศีรษะของโฮโลเฟอร์เนส |
| --- | --- |

ศิลปิน: ทิเชียน
ปี: ค.ศ. ป. 1570 (ป. 1570)
สื่อ: จิตรกรรมสีน้ำมันบนผ้าใบ
มิติ: 113 cm × 95.3 cm (44 นิ้ว × 37.5 นิ้ว)
สถานที่: สถาบันศิลปะดีทรอยต์
ยูดิธกับศีรษะของโฮโลเฟอร์เนส (อังกฤษ: Judith with the Head of Holofernes) เป็นภาพจิตรกรรมสีน้ำมันผลงานของทิเชียน วาดเมื่อราว ค.ศ. 1570 แขวนอยู่ในสถาบันศิลปะดีทรอยต์
เนื้อหาของภาพจิตรกรรม

ยูดิธหญิงม่ายผู้งดงามและมีความเชื่อแห่งเผ่าสิเมโอนได้ดำเนินเแผนเพื่อปลดปล่อยเมืองเบธูเลียจากโฮโลเฟอร์เนสแม่ทัพชาวอัสซีเรีย ยูดิธแต่งงานอย่างหรูหราและเดินทางมาพร้อมกับหญิงรับใช้ที่ถือถุงใส่อาหารไปยังค่ายของศัตรูที่ซึ่งเธอถูกพาไปพบโฮโลเฟอร์เนส โฮโลเฟอร์เนสฟังเรื่องราวที่ยูดิธปั้นแต่งขึ้นมาก็ไม่ได้ระแวงสงสัยใด ๆ หลังยูดิธอยู่ภายในค่ายฝ่ายอัสซีเรียได้ 4 วัน โฮโลเฟอร์เนสผู้หลงใหลในเสน่ห์ของยูดิธได้เชิญให้ยูดิธมาอยู่ในกระโจมของตนภายหลังจากงานเลี้ยงในคืนนั้น แต่ไม่นานนักโฮโลเฟอร์เนสที่เมาเหล้าองุ่นก็หลับไปก่อน ยูดิธจึงดึงดาบของโฮโลเฟอร์เนสออกมา ตัดศีรษะของโฮโลเฟอร์เนสนำไปให้หญิงรับใช้เก็บไว้ ทั้งคู่ออกจากค่ายศัตรูและกลับไปยังเบธูเลียท่ามกลางความชื่นชมยินดีและการขอบคุณพระเจ้า
ประวัติ

ภาพนี้เป็นภาพเรื่องราวที่ยูดิธตัดศีรษะโฮโลเฟอร์เนสที่วาดโดยทิเชียนเพียงภาพเดียวที่ทราบ ภาพนี้ได้รับการยอมรับในระดับสากลในฐานะอัตเลขน์ (คือวาดโดยทิเชียนทั้งภาพ) นับตั้งแต่มีการค้นพบใหม่โดย Tancred Borenius ในปี ค.ศ. 1922
ดูเพิ่ม

รายชื่อภาพเขียนโดยทิเชียน
บรรณานุกรม

Biadene, Susanna, ed. (1990). "Judith". Translated by Hecker, Sharon; Rylands, Philip; Wilkins, Elizabeth. In Titian: Prince of Painters. Italy: Prestel. p. 352.
Charles, Robert Henry (1911). "Judith, Book of". In Chisholm, Hugh (ed.). Encyclopædia Britannica. Vol. 15 (11th ed.). Cambridge University Press. pp. 542–43.
"Canvas of Venetian Master Hidden Away for Centuries". The Detroit Free Press. 12 April 1935. p. 1.
"Rare Titian Goes to Detroit Museum". The New York Times. 14 April 1935. p. 1.
ยูลออลเวส์ไฟนด์ยัวร์เวย์แบ็กโฮม

| "ยูลออลเวส์ไฟนด์ยัวร์เวย์แบ็กโฮม"> เพลงโดยแฮนนาห์ มอนทานา.จากอัลบั้มแฮนนาห์ มอนทานา: เดอะมูฟวี |
| --- | --- |
วางจำหน่าย: 2009
บันทึกเสียง: 2008
แนวเพลง: คันทรีป็อป ป็อปร็อก
ความยาว: 3:44
ค่ายเพลง: วอลต์ดิสนีย์
ผู้ประพันธ์เพลง: เทย์เลอร์ สวิฟต์ มาร์ติน จอห์นสัน
โปรดิวเซอร์: แมตทิว เจร์ราร์ด
"ยูลออลเวส์ไฟนด์ยัวร์เวย์แบ็กโฮม" (อังกฤษ: You'll Always Find Your Way Back Home) เป็นเพลงแนวคันทรีป็อป แต่งขึ้นสำหรับภาพยนตร์ปี ค.ศ. 2009 เรื่อง แฮนนาห์ มอนทานา: เดอะมูฟวี เพลงขับร้องโดยแฮนนาห์ มอนทานา ตัวละครที่รับบทโดยไมลีย์ ไซรัส เพลงฉบับคาราโอเกะถูกรวมอยู่ในชุดรวมคาราโอเกะประกอบภาพยนตร์ด้วย เพลงเป็นแนวคันทรีป็อปและป็อปร็อก ในด้านเนื้อร้อง เพลงเล่าเกี่ยวกับการอยู่ติดดินและกลับสู่รากเหง้าของตน
เพลงประสบความสำเร็จใจด้านการตอบรับจากในภาพยนตร์ ในเชิงพาณิชย์ "ยูลออลเวส์ไฟนด์ยัวร์เวย์แบ็กโฮม" ได้รับการตอบรับระดับค่าเฉลี่ยถึงต่ำในหลาย ๆ ประเทศ เมื่อเทียบกับงานอื่น ๆ ของไซรัสในนามมอนทานา เพลงขึ้นอันดับในชาร์ตคะเนดียนฮอต 100 ที่อันดับ 36 เนื้อเรื่องในมิวสิกวิดีโอเกิดขึ้นเวลาเดียวกันกับเนื้อเรื่องในภาพยนตร์แฮนนาห์ มอนทานา: เดอะมูฟวี
ยูลล์เนฟเวอร์วอล์กอะโลน

ยูลล์เนฟเวอร์วอล์กอะโลน (อังกฤษ: You'll Never Walk Alone) เป็นเพลงจากองก์ที่สองของละครเพลงโดยร็อดเจอส์แอนด์แฮมเมอร์สไตน์ในปี ค.ศ. 1945 เรื่อง แครุเซล แต่งทำนองโดยริชาร์ด ร็อดเจอส์ คำร้องโดยออสการ์ แฮมเมอร์สไตน์ที่ 2 ในละครขับร้องโดยตัวละครชื่อเนตตี ฟาวเลอร์ เพื่อปลอบโยนตัวเอกคือ จูลี จอร์แดน ที่กำลังเศร้าโศกจากการที่สามี บิลลี บิเกโลว์ ฆ่าตัวตายเพื่อหนีความผิด เพลงนี้ถูกนำมาร้องซ้ำในองก์สุดท้าย ในฉากพิธีจบการศึกษาของหลุยส์ ลูกสาวของบิลลีและจูลี ซึ่งบิลลีได้รับอนุญาตจากสวรรค์ ให้กลับมาแสดงความยินดีกับลูกสาวได้เป็นเวลาหนึ่งวัน เพลงนี้มีการแสดงทั้งในละครบรูสเวยน์ฉบับปี 1945 และภาพยนตร์ฉบับปี 1956  และได้รับการบันทึกเสียงซ้ำโดยนักร้องหลายคน เช่น แฟรงก์ ซินาตรา, จูดี การ์แลนด์, เอลวิส เพรสลีย์, แอนดี วิลเลียมส์, ดอริส เดย์ รวมไปถึงพิงก์ พลอยด์
ในปี ค.ศ. 1963 เพลงนี้ได้รับการบันทึกเสียงโดยวงเจร์รีแอนด์เดอะพีซเมกเกอร์ วงดนตรีจากลิเวอร์พูลในการควบคุมของจอร์จ มาร์ติน ประสบความสำเร็จขึ้นถึงอันดับหนึ่งซิงเกิลของสหราชอาณาจักร และได้รับการยอมรับเป็นเพลงเชียร์ของสโมสรฟุตบอลลิเวอร์พูล กระทั่งตัวอักษรชื่อเพลง "You'll Never Walk Alone" ก็ยังถูกนำมาติดตั้งที่ประตูทางเข้าสนามกีฬาแอนฟีลด์ สนามเหย้าของสโมสร
ยุโรปที่ถูกเยอรมนียึดครอง

ดินแดนทวีปยุโรปภายใต้การยึดครองของเยอรมนีและพันธมิตรฝ่ายอักษะ (ในสีน้ำเงิน) ราว ค.ศ. 1942
ยุโรปที่ถูกเยอรมนียึดครอง หมายถึง ดินแดนอธิปไตยในทวีปยุโรปที่ถูกยึดครองทั้งหมดหรือบางส่วนโดยฝ่ายพลเรือน (รวมทั้งรัฐบาลหุ่นเชิดด้วย) กองกำลังทหาร และรัฐบาลของนาซีเยอรมนี ในช่วงเวลาที่แตกต่างกันระหว่าง ค.ศ. 1939–1945 หรือในช่วงก่อนและระหว่างสงครามโลกครั้งที่สอง ซึ่งส่วนใหญ่ถูกปกครองด้วยระบอบนาซีภายใต้เผด็จการของอดอล์ฟ ฮิตเลอร์
บางประเทศที่ถูกยึดครองเป็นผู้ประกาศสงครามในฐานะฝ่ายสัมพันธมิตร เช่น สหราชอาณาจักรหรือสหภาพโซเวียต บางประเทศถูกบีบบังคับให้ยอมจำนนหรือถูกปราบปรามก่อนที่จะถูกยึดครองในภายหลัง เช่น ออสเตรียหรือเชโกสโลวาเกีย หรือในบางกรณี รัฐบาลถูกบีบบังคับให้พลัดถิ่น หรือไม่ก็มีการจัดตั้งรัฐบาลพลัดถิ่นขึ้นใหม่โดยพลเมืองของประเทศนั้น ๆ เช่น โปแลนด์หรือฝรั่งเศส บางประเทศซึ่งถูกนาซียึดครองนั้นก็ดำรงตนเป็นกลางอย่างเป็นทางการ หรือดินแดนที่ถูกยึดครองเคยเป็นอดีตสมาชิกของฝ่ายอักษะ และถูกยึดครองโดยกองกำลังเยอรมันในช่วงปลายของสงคราม เช่น ฮังการี เป็นต้น
ดินแดนที่ถูกยึดครอง

ดินแดนที่ถูกยึดครองโดยนาซีเยอรมนี (แม้ว่าจะมีบางส่วนได้ถูกแบ่งปันระหว่างนาซีเยอรมนีและพันธมิตร) มีดังนี้
| ชื่อประเทศ | การยึดครอง1 | ปลดปล่อย |
| --- | --- | --- |
|  ออสเตรีย | 12 มีนาคม 1938 | 27 เมษายน 1945 |
|  เชโกสโลวาเกีย | 16 มีนาคม 1939 (ร่วมกับฮังการี) | 11 พฤษภาคม 1945 |
|  โปแลนด์ | 6 ตุลาคม 1939 (ร่วมกับสหภาพโซเวียต) | มีนาคม-เมษายน 1945 |
|  เดนมาร์ก | 9 เมษายน 1940 | 5 พฤษภาคม 1945 |
|  นอร์เวย์ | 9 เมษายน 1940 | 8 พฤษภาคม 1945 |
|  เบลเยียม | 28 พฤษภาคม 1940 | 25 มกราคม 1945 |
|  ลักเซมเบิร์ก | พฤษภาคม 1940 | มีนาคม 1945 |
|  ยูโกสลาเวีย | 17 เมษายน 1941 | 20 ตุลาคม 1944 |
|  เนเธอร์แลนด์ | 15 พฤษภาคม 1940 | มีนาคม 1945 |
|  ฝรั่งเศส | 25 มิถุนายน 1940 (บางส่วนกลายเป็นฝรั่งเศสเขตวีชี) | 23 ตุลาคม 1944 |
| , หมู่เกาะแชนแนล | 30 มิถุนายน 1940 | 9 พฤษภาคม 1945 |
|  กรีซ | 27 เมษายน 1941 (ร่วมกับอิตาลีและบัลแกเรีย) | มีนาคม 1945 |
|  ลัตเวีย2 | 10 กรกฎาคม 1941 | 9 พฤษภาคม 1945 |
|  ลิทัวเนีย2 | 25 มิถุนายน 1941 | 8 พฤษภาคม 1945 |
|  สาธารณรัฐสังคมนิยมโซเวียตยูเครน2 | 17 กรกฎาคม 1941 | ไม่ทราบวันที่แน่ชัด |
|  สาธารณรัฐสังคมนิยมโซเวียตเอสโตเนีย2 | 28 กรกฎาคม 1941 (ร่วมกับภราดรชาวป่า) 3 | 23 พฤศจิกายน 1944 |
|  สาธารณรัฐสังคมนิยมโซเวียตเบียโลรัสเซีย2 | สิงหาคม 1941 | สิงหาคม 1944 |
|  โมนาโก | 1943 | ไม่ทราบวันที่แน่ชัด |
|  อิตาลีและอาร์เอสไอ4 | 23 กันยายน 1943 | 25 เมษายน 1945 |
|  แอลเบเนีย | กันยายน 1943 | 29 พฤษภาคม 1944 |
|  ฮังการี | 19 มีนาคม 1944 | 4 เมษายน 1945 |
1 เป็นวันที่ได้มีการลงนามยอมจำนนอย่างเป็นทางการ หรือกองทัพนาซีเยอรมันสามารถยึดครองได้ทั้งประเทศ 2 รัฐเหล่านี้เป็นส่วนหนึ่งของสหภาพโซเวียต มิใช่รวมเป็นหนึ่งเดียวกันเป็นประเทศเดียว 3 ภราดรชาวป่า (อังกฤษ: Forest Brothers) เป็นกองทัพอิสระของเอสโตเนียที่ทำการต่อต้านสหภาพโซเวียต 4 สาธารณรัฐสังคมนิยมอิตาลีเป็นประเทศที่นาซีเยอรมนีทำการจัดตั้งให้ และได้ส่งกองทหารเข้าไปดูแลประเทศ ดังนั้นจึงเปรียบเสมือนดินแดนยึดครองของนาซีเยอรมนีไปโดยปริยาย
ดูเพิ่ม

เลเบินส์เราม์
ระเบียบใหม่ (ลัทธินาซี)
อุดมการณ์รวมกลุ่มเยอรมัน
บรรณานุกรม

Beevor, Antony (2012). The Second World War. New York: Little, Brown. ISBN 978-0-316-02374-0.
Evans, Richard J. (2005). The Third Reich in Power. New York: Penguin. ISBN 978-0-14-303790-3.
ยูยูสด์ทูเลิฟมี

"ยูยูสด์ทูเลิฟมี" (อังกฤษ: You Used To Love Me) คือซิงเกิลที่ 3 และซิงเกิลสุดท้ายของแกเบรียล จากอัลบั้ม เพลย์ทูวิน ในเบื้องต้นออกเผยแพร่ทางวิทยุ โดยมิได้ขึ้นชาร์ตเพลงแต่อย่างใด[ต้องการอ้างอิง] ต่อมา ในวันที่ 18 ตุลาคม พ.ศ. 2547 ได้ออกจำหน่ายซิงเกิลนี้ในรูปแบบซีดีใน 2 รูปแบบ
เพลงนี้แกเบรียลได้มีส่วนร่วมในการประพันธ์เพลงด้วย โดยมีริชาร์ด "บิฟ" สแตนนาร์ด, จูเลี่ยน แกลลาเกอร์ และ เฟอดี้ อังเกอร์-แฮามิลตัน เป็นผู้อำนวยการสร้าง
รูปแบบและรายชื่อเพลง

ซิงเกิลวิทยุ 1 เพลง
"ยูยูสด์ทูเลิฟมี" (ฉบับวิทยุ)
ซิงเกิลซีดี 2 เพลง (สหราชอาณาจักร)
"ยูยูสด์ทูเลิฟมี"
Latch Key Kid
| ด ค กแกเบรียล |
| --- | --- |
อัลบั้มสตูดิโอ:  ไฟนด์ยัวร์เวย์  แกเบรียล  ไรส์  เพลย์ทูวิน  ออลเวส์  อันเดอร์มายสกิน  ดูอิทอะเกน  อะเพลสอินยัวร์ฮาร์ต 
อัลบั้มรวมเพลง:  ไรส์อันเดอร์กราวน์  ดรีมส์แคนคัมทรู, เกรเทสฮิตส์ ชุดที่ 1  นาวแอนด์ออลเวส์: ทเวนตี้เยียส์ออฟดรีมมิง 
ซิงเกิล:  "ดรีมส์"  "โกอิงโนแวร์"  "ไอวิช"  "บีคอสออฟยู"  "กิฟมีอะลิตเทิลมอร์ไทม์"  "ฟอร์เก็ตอะเบาต์เดอะเวิลด์"  "อิฟยูเรียลลีแคร์ด"  "อิฟยูเอเวอร์"  "วอล์กออนบาย"  "ซันไชน์"  "ไรส์"  "เว็นอะวูแมน"  "ชูดไอสเตย์"  "เอาต์ออฟรีช"  "โดนต์นีดเดอะซันทูไชน์ (ทูเมกมีสไมล์)"  "สเตย์เดอะเซม"  "เท็นเยียส์ไทม์"  "ยูยูสด์ทูเลิฟมี"  "วาย"  "เอเวอรีลิตเทิลเทียร์ดรอป"  "เซย์กู๊ดบาย"  "โชว์มี"  "ไชน์"  "อันเดอร์มายสกิน"  "เอเวอรีสเต็ป"  "สต๊อปไรต์นาว"  "แคนต์เฮอรีเลิฟ"  "อะเพลสอินยัวร์ฮาร์ต"  "ซอร์รี" 
บทความที่เกี่ยวข้อง:  รายชื่อผลงานเพลงของแกเบรียล
ยูทาห์มอนอลิธ

| ยูทาห์มอนอลิธ |
| --- | --- |
มอนอลิธ
thตำแหน่งที่พบมอนอลิธ
ศิลปิน: ไม่ทราบ
ปี: 2016
ประเภท: แท่งโลหะ
สื่อ: อะลูมิเนียม (สมมติฐาน)
มิติ: 291 เซนติเมตร × 58 เซนติเมตร × 58 เซนติเมตร (114.5 in × 23.0 in × 23.0 in)
สภาพ: ไม่ทราบ (สูญหาย)
สถานที่: แอ่งล็อกฮาร์ท ซานฮวนเคาน์ที รัฐยูทาห์, สหรัฐอเมริกา; 17 ไมล์ (27 กิโลเมตร) ทางตะวันตกเฉียงใต้ของมอแอบ
พิกัด: 38°20′35.08″N 109°39′58.26″W﻿ / ﻿38.3430778°N 109.6661833°W﻿ / 38.3430778; -109.6661833
ยูทาห์มอนอลิธ (อังกฤษ: Utah monolith) หรือ มอนอลิธทะเลทรายยูทาห์ (อังกฤษ: Utah desert monolith) หรือสื่อไทยนิยมเรียกว่า แท่งเหล็กปริศนาในทะเลทรายยูทาห์ เป็นแท่งโลหะที่ไม่ใช่แม่เหล็กที่ตั้งอยู่ในสลอทแคนยอนหินทราย ในซานฮวนเคาน์ทีตอนเหนือ รัฐยูทาห์ เป็นเวลาสี่ปี โครงสร้างสูง 9.5-ฟุต (3-เมตร) นี้สร้างขึ้นจากแผ่นโลหะนำมาย้ำเข้าด้วยกัน (riveted) เป็นรูปทรงปริซึมสามเหลี่ยม แท่งเหล็กนี้ถูกตั้งในที่ดินสาธารณะอย่างไม่เป็นไปตามกฎหมายตั้งแต่ระหว่างเดือนกรกฎาคมถึงตุลาคม 2016 ในเดือนพฤศจิกายน 2020 นักชีววิทยาของรัฐได้พบมันโดยบังเอิญระหว่างสำรวจพื้นที่หาแกะไวลด์บิ๊กฮอร์นทางเฮลิคอปเตอร์
ภายในไม่กี่วัน สาธารณชนก็พบแท่งมอนอลิธนี้ผ่านซอฟท์แวร์แผนที่ด้วยระบบจีพีเอส และบางส่วนได้เดินทางเข้าไปยังพื้นที่อันห่างไกลนั้น ตัวบุคคลและวัตถุประสงค์ของผู้สร้างมันขึ้นมายังเป็นปริศนาอยู่ ภายหลังสื่อจำนวนมากรายงานมอนอลิธนี้ มันได้ถูกถอนออกเพียงไม่กี่วันถัดมาโดยกลุ่มของชายนิรนามสี่คน
ที่ตั้งและการประมาณอายุ

มอนอลิธนี้ถูกฝังโดยบุคคล/กลุ่มบุคคลปริศนาลงไปในสลอทแคนยอนหินทรายแดงในแอ่งล็อคฮาร์ท (Lockhart Basin) ในที่ดินสาธารณะที่ถูกถอดถอนในปี 2017 จากอนุสรณ์แห่งชาติแบส์เอียส์ (เขตอนุรักษ์ของรัฐยูทาห์) โดยดอนัลด์ ทรัมป์ ประธานาธิบดีสหรัฐในขณะนั้น พื้นที่บริเวณนั้นไม่มีบริการใด ๆ ทั้งห้องน้ำ ที่จอดรถ ตลอดจนสัญญาณโทรศัพท์
ตำแหน่งแน่นอนของมอนอลิธนั้นไม่ได้เปิดเผยโดย DPS เพื่อป้องกันไม่ให้คนที่พยายามตามหามันต้องมาหลงทางกลางทะเลทราย เพียงไม่กี่ชั่วโมงหลังการประกาศดังกล่าว ผู้ใช้เรดดิต ทิม สเลน (Tim Slane) ได้ระบุวัตถุดังกล่าวพบบนกูเกิลเอิร์ธ สเลนใช้การเปรียบเทียบเส้นทางการบินของเฮลิคอปเตอร์ของนักชีววิทยาประจำรัฐ กับภูมิลักษณะที่เป็นหินทรายสีขาวสลับแดงจากวิดีโอที่เจ้าหน้าที่เผยแพร่เอง สเลนเล่าให้กับ เดอะเวิร์จ ว่า "เขามีตัวช่วยเช่นความสูงของหุบเขา, แพทเทิร์นการกัดกร่อนของแคนยอน (ซึ่งบอกได้ว่าเป็นจุดที่ถูกกัดกร่อนมากกว่า) และพื้นที่เรียบ จะสามารถบอกได้ว่าพื้นที่นี้ไม่มีน้ำท่วมถึง (และฉะนั้น มันจึงน่าจะอยู่เหนือสันปันน้ำ)" จากการย้อนศึกษาจากภาพถ่ายดาวเทียมของกูเกิลเอิร์ธ พบว่ามอนอลิธนั้นถูกปักระหว่างเดือนสิงหาคม 2015 และตุลาคม 2016 นอกจากนี้ยังปรากฏว่าพุ่มไม้เตี้ยในบริเวณใกล้กันยังถูกถาง
นักข่าวชาวดัตช์ นูสกา ดู ซาร์ (Nouska du Saar) ผู้ซึ่งเชี่ยวชาญเฉพาะทางด้านข่าวสารโอเพินซอร์ซได้ใช้ภาพถ่ายดาวเทียมของมักซาร์ และสามารถกำหนดช่วงเวลาที่มอนอลิธนี้ถูกตั้งอยู่ที่ระหว่างวันที่ 7 กรกฎาคม 2016 และ 21 ตุลาคม 2016
ภายใน 48 ชั่วโมงหลังการประกาศของ DPS สาธารณชนจำนวนหนึ่งได้เดินทางไปยังจตำแหน่งของมอนอลิธและอัปโหลดภาพถ่ายและวิดีโอของมันขึ้นบนโซเชียลมีเดีย ผู้ประกอบการท้องถิ่นเกรงว่าการแห่กันเข้ามาทางเท้านี้อาจมีผลกระทบต่อพื้นที่และโบราณวัตถุของชาวพื้นเมืองอเมริกัน
สูญหาย

หน่วย BLM ของรัฐบาลยูทาห์ระบุว่าได้รับการรายงานจากแหล่งที่น่าเชื่อถือว่ามอนอลิธนั้นถูกนำออกไปในเย็นวันที่ 27 พฤศจิกายน 2020 โดยบุคคลนิรนาม สิ่งเดียวที่หลงเหลืออยู่คือแผ่นรูปสามเหลี่ยมที่อาจจะเป็นบล็อกด้านบนหรือฐานของมัน บุคคลสองคนที่เดินทางไปยังตำแหน่งดังกล่าวใกล้เวลาเที่ยงคืน ริคคาร์โด มาริโน (Riccardo Marino) และเซียรา แวน เมเตอร์ (Sierra Van Meter) รายงานว่าทั้งคู่เห็นรถปิกอัปคันหนึ่งขนวัตถุดังกล่าว และขับออกจากพื้นที่เมื่อทั้งคู่ได้เดินไปเข้าใกล้
หน่วยจัดการที่ดิน (Bureau of Land Management) ของยูทาห์ได้ประกาศอย่างเป็นทางการบนหน้าเฟสบุคเมื่อเวลา 17:39 ของวันที่ 28 พฤศจิกายน 2020
เจ้าหน้าที่ตำรวจยูทาห์ชี้แจงว่าจะไม่มีการสืบสวนต่อกรณีดังกล่าว และสำนักเจ้าหน้าที่ประจำซานฮวนเคาน์ที (San Juan County Sheriff's Office) ระบุว่าไม่สามารถทุ่มเททรัพยากรไปกับการค้นหา ถึงแม้ว่าจะมีการโพสท์ภาพ "หมายต้องการผู้ก่อเหตุ" บนหน้าเฟสบุค อย่างไรก็ตาม เมื่อวันที่ 30 พฤศจิากยน 2020 ตัดสินใจกลับลำและวางแผนสอบสวนร่วมกับหน่วยบริหารที่ดินของรัฐ
ดูเพิ่ม

ลีฟโนเทรซ (จากโดยไม่ทิ้งร่องรอย)
มินิมอลิสม์
ซีแอทเทิลมอนอลิธ
งานศิลปะจำเพาะต่อสถานที่
จริยธรรมเทรล
แหล่งข้อมูลอื่น

Video (3:23): Mysterious Utah monolith ที่ยูทูบ – ABC News, November 24, 2020.
Official BLMUtah Facebook Comments re Missing Monolith, November 29, 2020.
Bureau of Land Management - Utah. "Illegally Installed Structure aka the 'monolith'". Flickr.
ภาพแกะสลักหินยุคก่อนประวัติศาสตร์ แสดงภาพแกะบิ๊กฮอร์น ใกล้กับมอแอบ รัฐยูทาห์
ภาพถ่ายตำแหน่งดังกล่าวหลังมอนอลิธหายไป ภาพถ่ายเมื่อ 28 พฤศจิกายน 2020
ยูสปินมีราวด์ (ไลก์อะเรเคิด)

| "You Spin Me Round  (Like a Record)"> เพลงโดยเดทออร์อะไลฟ์ (Dead or Alive).จากอัลบั้มยูทเควก (Youthquake) |
| --- | --- |
วางจำหน่าย: พฤศจิกายน 1984 (สหราชอาณาจักร)
บันทึกเสียง: 1984
แนวเพลง: แดนซ์ป็อป ซินธ์ป็อป นิวเวฟ ไฮ-เอ็นอาร์จี
ความยาว: 3:19 (ฉบับเดิม)
ค่ายเพลง: อีพิก
ผู้ประพันธ์เพลง: พีต เบิร์นส์, เวย์น ฮัซเซย์, ไมค์ เพอร์ซี, ทิม เลเวอร์, สตีฟ คอย
โปรดิวเซอร์: สตอกไอท์เคนวอเตอร์แมน
"ยูสปินมีราวด์ (ไลก์อะเรเคิด)" (อังกฤษ: "You Spin Me Round (Like a Record)") เป็นเพลงของวงอังกฤษ วงเดทออร์อะไลฟ์  จากอัลบั้ม ยูทเควก เพลงได้ขึ้นอันดับ 1 ในชาร์ตซิงเกิลแห่งสหราชอาณาจักร โดยการผลิตของ สตอกไอท์เคนวอเตอร์แมน (Stock Aitken Waterman) เพลงได้ออกจำหน่ายในเดือน พฤศจิกายน ปี 1984 ได้ติดอันดับ 1 เดือนมีนาคม ปี 1985 อยู่ได้นานกว่าสิบเจ็ดสัปดาห์ และติดอันดับที่ 11 ในสหรัฐอเมริกาในเดือนกันยายนของปีนั้น
มิวสิกวิดีโอนี้กำกับโดย วอห์น อาร์เนลล์ และ แอนเทีย เบนตัน
เสียงประสาน มีรากฐานจากเพลง ไรด์ออฟเดอะวาลคิรีส์ ของริชาร์ด วากเนอร์
ยูรี เกลแมน

| ยูรี เกลแมน (Yury Gelman) |
| --- | --- |
โค้ชยูรี เกลแมน ผู้ฝึกสอนฟันดาบสากลทีมชาติสหรัฐฯ 4 สมัย
เกิด:  (1955-10-13) 13 ตุลาคม ค.ศ. 1955 (69 ปี)  สหรัฐ
อาชีพ: ผู้ฝึกสอนฟันดาบสากล
ยูรี เกลแมน (อังกฤษ: Yury Gelman; 13 ตุลาคม ค.ศ. 1955 — ) เป็นผู้ฝึกสอนฟันดาบสากลให้แก่ทีมชาติสหรัฐอเมริกาสามสมัย (ซิดนีย์, เอเธนส์ และปักกิ่ง) รวมถึงเป็นผู้ฝึกสอนกระบี่ทีมชาติชาย และเป็นหัวหน้าผู้ฝึกสอนฟันดาบสากลให้แก่แชมป์ NCAA 2001 อย่างมหาวิทยาลัยเซนต์จอห์น
ยูรี เกลแมน เป็นผู้ก่อตั้งศูนย์ฟันดาบแมนฮัตตัน ในนครนิวยอร์กมาเป็นระยะเวลากว่าสิบห้าปี โดยยูรีได้จัดเตรียมนักเรียน 22 คนสำหรับทีมชาติสหรัฐอเมริกา
สำหรับทีมชาติสหรัฐฯ ภายใต้การนำของยูรี ส่งผลให้นักฟันดาบของเขาชนะรายการเยาวชนชิงแชมป์โลกที่กดัญสก์ 2001, ทีมแกรนด์ไพร์ซ 2004, อันดับ 4 ของกีฬาโอลิมปิกในกรุงเอเธนส์, อันดับ 5 ชิงแชมป์โลกรุ่นใหญ่ที่ไลพ์ซิจ 2005 และเมื่อเร็วๆนี้ในการสร้างผลงานเหรียญเงินในโอลิมปิกฤดูร้อน 2008 ที่กรุงปักกิ่ง (คีธ สมาร์ท, ทิม มอร์เฮาส์, เจมส์ วิลเลียม, เจสัน โรเจอร์ส)
ในการแข่งขันเยาวชนชิงแชมป์โลก 2001 นักเรียนของยูรีอย่าง อีวาน ลี และ ทิม ฮากาเมน ต่างก็เป็นคนแรกที่นำเหรียญทองสู่สหรัฐอเมริกา
ชื่อของโค้ชยูรี เกลแมน ได้รับการจารึกไว้ในหอเกียรติยศฟันดาบสากลสหรัฐฯ ณ วันที่ 10 กรกฎาคม ค.ศ. 2010 ในรายการ ซัมเมอร์เนชันแนลแชมเปี้ยนชิป ที่แอตแลนตา
แหล่งข้อมูลอื่น

Manhattan Fencing
Biographical data of Yury Gelman
ยุทธจักรนักจำ

| ยุทธจักรนักจำ |
| --- | --- |

ประเภท: เกมโชว์
พัฒนาโดย: เจเอสแอล
พิธีกร: เชษฐวุฒิ วัชรคุณ   สราวุฒิ พุ่มทอง   วรรธนะ กัมทรทิพย์
ประเทศแหล่งกำเนิด:  ประเทศไทย
ภาษาต้นฉบับ:  ไทย
จำนวนตอน: 39
การผลิต
ความยาวตอน: 60 นาที
ออกอากาศ
เครือข่าย: โมเดิร์นไนน์ทีวี
ออกอากาศ: 4 มกราคม พ.ศ. 2546  – 27 กันยายน พ.ศ. 2546
ยุทธจักรนักจำ (อังกฤษ: Memory Battle) เป็นรายการเกมโชว์รายการหนึ่งของ เจเอสแอล ออกอากาศตั้งแต่วันที่ 4 มกราคม - 27 กันยายน พ.ศ. 2546 ออกอากาศทางช่องโมเดิร์นไนน์ทีวี โดยรูปแบบรายการจะเน้นเรื่องความจำ ส่วนด้านแสง สี เสียงนั้น จะมีเอกลักษณ์คือ ตราสัญลักษณ์รายการจะมีรูปหุ่นยนต์ประกอบอยู่ , เสียงเพลงไตเติ้ลที่ใช้ในรายการจะเป็นแนวไซเบอร์ และการชิงสัญญาณเพื่อตอบคำถามจะใช้แบบการปั่น
พิธีกร

เชษฐวุฒิ วัชรคุณ
วรรธนะ กัมทรทิพย์
สราวุฒิ พุ่มทอง  (พิธีกรภาคสนาม)
ผู้เข้าแข่งขัน

ในแต่ละสัปดาห์จะมีผู้เข้าแข่งขัน 3 ท่าน (จากทางบ้าน) แต่ในการเรียกผู้เข้าแข่งขันในรายการนี้จะเรียกว่า "ผู้ท้าประลอง"
รอบแรก

ในรอบแรกจะมีเกมทั้งหมด 6 เกม แต่จะให้ผู้เข้าแข่งขันเลือกมา 3 เกม โดยเกมที่ผู้เข้าแข่งขันได้เล่นนั้นจะมีเกมต่างๆ เช่น "มองอย่างเซียน" , "กรี๊งไปเลย" ฯลฯ โดยรูปแบบของเกมดังกล่าวจะมีลักษณะคล้ายๆ กันเกือบทุกเกม เช่น ให้จดจำลักษณะสิ่งของโดยให้เวลา 1 นาที หลังจากนั้นจะมีคำถามทั้งหมด 5 ข้อ (ในบางเกมมีมากกว่า 5 ข้อ) ซึ่งจะถามเกี่ยวกับลักษณะของสิ่งของนั้นๆ หากถูกจะได้คะแนนข้อละ 1 คะแนน ยกเว้นเกมกรี๊งไปเลย ที่ผู้เข้าแข่งขันจะจดหมายเลขโทรศัพท์ของผู้เข้าแข่งขันและบอกคำสำคัญที่ญาติของบุคคลในครอบครัวเรียกเป็นประจำ ถ้าหากว่าญาติหรือบุคคลในครอบครัวตอบมาตรงกับคำสำคัญดังกล่าวถูกจะได้คะแนนไป ผู้ที่ได้คะแนนมากที่สุด 2 คนจะผ่านเข้ารอบต่อไป
รอบสอง

จะมีเกมทั้งหมด 6 เกมเช่นเดียวกับรอบแรก โดยเกมในรอบนี้จะเป็นแบบวนย้อนกลับ กล่าวคือ เมื่อผู้เข้าแข่งขันพูดคำอะไรออกมา ผู้เข้าแข่งขันอีกท่านหนึ่งจะต้องพูดออกมา โดยจะต้องพูดและจำคำที่พูดไปแล้วทั้งหมดให้ได้ เป็นลักษณะนี้ไปเรื่อยๆ จนกว่าจะมีผู้เข้าแข่งขันคนหนึ่งจำผิด เกมจะหยุดลง และผู้เข้าแข่งขันอีกคนจะได้คะแนน 1 คะแนน ถ้าผู้เข้าแข่งขันคนใดได้คะแนน 2 คะแนนจะได้เข้าสู่รอบ Jackpot ต่อไป (แข่งในระบบ 2 ใน 3 เกม)
รอบ Jackpot

รอบนี้จะให้ผู้เข้าแข่งขันจดจำใบหน้าทั้งหมด 100 คนจากโจทย์ที่กำหนดให้ โดยมีเวลา 3 วันก่อนวันบันทึกเทป โดยในรอบนี้ผู้เข้าแข่งขัน (ในรอบนี้รายการจะเรียกว่า "เจ้ายุทธจักรนักจำ") จะต้องทายใบหน้าทั้งหมด 100 คน โดยอาศัยความจำในเวลา 10 วินาทีต่อคน ซึ่งจะต้องทายชื่อถูกภายในครั้งแรกที่ตอบเท่านั้น หากสามารถทายถูกครบตามที่กำหนดจะได้รับเงินรางวัลดังนี้
| จำนวนหน้าที่ทายถูก | เงินรางวัลที่ได้รับ (บาท) |
| --- | --- |
30: 20,000
60: 40,000
100: 100,000
แหล่งข้อมูลอื่น

http://www.jslglobalmedia.com เก็บถาวร 2009-03-17 ที่ เวย์แบ็กแมชชีน
http://www.youtube.com/watch?v=BPtIc8gm2sg&feature=related
ยูบีลองวิทมี

Error ซิงเกิลโดยเทย์เลอร์ สวิฟต์
"ยูบีลองวิทมี" (อังกฤษ: You Belong with Me) เป็นเพลงแนวคันทรีป็อปของนักร้องนักแต่งเพลงชาวอเมริกัน เทย์เลอร์ สวิฟต์ เพลงเขียนโดยสวิฟต์ และลิซ โรส และผลิตโดยนาธาน แชปแมน เพลงออกจำหน่ายวันที่ 18 เมษายน ค.ศ. 2009 ผ่านสังกัดบิกแมชีนเรเคิดส์ เป็นซิงเกิลที่สามจากสตูดิโออัลบั้มที่สอง เฟียร์เลส  (2008) สวิฟต์ได้แรงบันดาลใจในการเขียนเพลงหลังจากได้ยินเพื่อนผู้ชายคนหนึ่งทะเลาะกับคนรักทางโทรศัพท์ เธอแต่งเนื้อเรื่องหลังจากนั้นเอง เพลงมีคุณสมบัติของดนตรีป็อป และเนื้อเพลงเล่าเรื่องเกี่ยวกับสวิฟต์ที่โหยหาคนรักที่ไม่อาจเอื้อมถึง
การตอบรับของเพลง "ยูบีลองวิทมี" มีทั้งแบบคละกันจนถึงด้านบวก เพลงได้รับรางวัลคิดส์ช้อยส์อะวอดส์ 2010 และได้เข้าชิงรางวัลแกรมมีสาขา เพลงแห่งปี บันทึกเสียงแห่งปี และนักร้องเดี่ยวเพลงป็อปหญิงยอดเยี่ยม "ยูบีลองวิทมี" ประสบความสำเร็จเชิงพาณิชย์เช่นกัน ติดสิบอันดับแรกในประเทศออสเตรเลีย แคนาดา นิวซีแลนด์ และสหรัฐอเมริกา ในสหรัฐอเมริกา เพลงขึ้นชาร์ตบิลบอร์ดฮอต 100 อันดับสูงสุดในขณะนั้น และเป็นซิงเกิลขายดีที่สุดซิงเกิลที่สามของสวิฟต์ เพลงมีผู้ฟังในคลื่นวิทยุมากที่สุดนับตั้งแต่เพลง "บรีด" ของเฟธ ฮิลล์ ทำไว้ใน ค.ศ. 2000 ด้วย ซิงเกิลได้รับการรับรองระดับแพลตินัม 6 ครั้งจากสมาคมผู้ประกอบกิจการเพลงของสหรัฐอเมริกา (RIAA) เพลงเป็นหนึ่งในซิงเกิลที่ขายดีที่สุดทั่วโลก ด้วยยอดขายมากกว่า 5.1 ล้านซิงเกิล (จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ หรือ IFPI)

"ยูบีลองวิทมี" (2009)
ตัวอย่างเพลงยูบีลองวิทมี
มิวสิกวิดีโอเพลงกำกับโดยโรแมน ไวต์ วิดีโอเสนอสวิฟต์รับบทเป็นตัวละครสองตัวคือ เด็กคงแก่เรียน (ตัวเอกและตัวบรรยายเรื่อง) และเด็กสาวผู้โด่งดัง (ปฏิปักษ์และคนรัก) ขณะที่นักแสดง ลูคัส ทิลล์ รับบทแสดงนำชาย บทของวิดีโอมีจุดศูนย์กลางที่ตัวเอกแอบรักพระเอก แม้ว่าเขามีคนรักอยู่แล้ว วิดีโอชนะรางวัลเอ็มทีวีวิดีโอมิวสิกอะวอดส์สาขาวิดีโอหญิงยอดเยี่ยม ที่งานประกาศรางวัลเอ็มทีวีวิดีโอมิวสิกอะวอดส์ 2009 แต่ระหว่างที่สวิฟต์กล่าวรับรางวัล แร็ปเปอร์ คานเย เวสต์ เข้ามาขัดขวางและคัดค้านเนื่องจากต้องการให้บียอนเซ่ได้รับแทน เหตุการณ์ดังกล่าวทำให้เกิดปฏิกิริยาจากสื่อ โดยคนส่วนมากอยู่ข้างสวิฟต์ เพลงถูกแสดงสดในหลายงาน รวมถึงเฟียร์เลสทัวร์ (2009–10) ที่เป็นเพลงเปิดคอนเสิร์ตด้วย เพลงยังถูกนำไปร้องใหม่โดยนักร้องหลายคน เช่น บุตช์ วอล์กเกอร์ และเซลีนา โกเมซ แอนด์เดอะซีน และถูกนำไปล้อเลียนโดย"เวียร์ด อัล" แยงเคอวิก
เบื้องหลัง

สวิฟต์มีแรงบันดาลใจเขียนเพลง "ยูบีลองวิทมี" หลังจากเธอได้ยินเพื่อนชายคนหนึ่งพูดคุยกับคนรักสาวทางโทรศัพท์ เขาเถียงคนรักขณะที่ถูกตะคอกใส่ และพูดกับเธอว่า "ไม่นะ ที่รัก ผมจำเป็นต้องวางสายจริง ๆ ผมพยายามโทรกลับหาคุณ แน่นอนว่าผมรักคุณ มากกว่าสิ่งใดเลยที่รัก ผมขอโทษ" แต่เธอกลับไม่รู้สึกเห็นใจเขาแต่อย่างใด สวิฟต์จึงนำแนวคิดนี้มาทำเพลง ในช่วงที่เขียนเพลงกับลิซ โรส สวิฟต์เล่าเหตุการณ์ร่วมกับแนวคิดของเธอและคิดท่อนเนื้อเพลงท่อนหนึ่งได้ว่า "You’re on the phone with your girlfriend / she’s upset / she's going off about something that you said." พวกเธอแต่งเนื้อเรื่องต่อด้วยกัน โดยเล่าเรื่องว่าสวิฟต์กำลังตกหลุมรักเพื่อนชายคนนี้และเธอต้องการให้เขาเลิกรากับคนรักปัจจุบันแล้วมาคบเธอ สวิฟต์กล่าวถึงแนวคิดของเพลงนี้ว่า "เกี่ยวกับความต้องการบางคนที่คบกับผู้หญิงคนที่ไม่ได้เห็นคุณค่าของเขาเลย เหมือน ๆ กับเด็กหญิงข้างห้อง คุณชอบคนคนนี้มาทั้งชีวิต และคุณรู้จักเขาดีกว่าเธอแต่ผู้หญิงยอดนิยมมักจะได้ครอบครองผู้ชายตลอดเวลา" สวิฟต์ยังกล่าวว่า "สนุกดีตอนที่เขียนท่อนที่ร้องว่า She wears short skirts, I wear T-shirts" "ยูบีลองวิทมี" แรกเริ่มจำหน่ายเป็นซิงเกิลวิทยุจากอัลบั้มเฟียร์เลส ในวันที่ 4 พฤศจิกายน ค.ศ. 2008 เป็นการนับถอยหลังสู่อัลบั้มเฟียร์เลส ซึ่งเป็นโครงการพิเศษของร้านไอทูนส์ เพลงออกจำหน่ายเป็นซิงเกิลที่สามจากอัลบั้ม เฟียร์เลส วันที่ 18 เมษายน ค.ศ. 2009